Държавен вестник, бр. 25, 2025 г., стр. 64

СТР.  64	
Д Ъ Р Ж А В Е Н  В Е С Т Н И К 	
БРОЙ  25
(2) Първоначалното откриване на партида 
на лице по § 1, т. 1, буква „а“ от допълнител­
ните разпоредби на Закона за насърчаване на 
научните изследвания и иновациите (ЗННИИ) 
се извършва по инициатива на законния пред­
ставител или пълномощник на лицето по ал. 1 
след подаване на заявление по образец, утвър­
ден от изпълнителния директор на НАЦИД.
(3) За юридическите лица извън ал. 2 пър­
воначално откриване на партида се извършва, 
в случай че за лицето са налице следните 
изисквания:
1. осъществява научноизследователска дей­
ност, за която е отчело повече от половината 
си разходи през всяка една от последните три 
години;
2. има научни публикации в индексирани 
и реферирани научни издания;
3. назначени са на трудово правоотношение 
за извършване на научни изследвания най-малко 
7 лица, които са придобили образователна и 
научна степен „доктор“.
(4) За изпълнението на изискванията по ал. 3 
законният представител или пълномощник 
на лицето по ал. 1 подава заявление по обра­
зец, утвърден от изпълнителния директор на 
НАЦИД, с приложени документи, доказващи 
извършване на научноизследователска дейност:
1. отчет за приходи и разходи за всяка една от 
последните три приключили финансови години;
2. справка за научноизследователска и раз­
война дейност за последните три приключили 
финансови години;
3. списък на публикации в индексирани и 
реферирани научни издания;
4. списък на назначените на трудово право­
отношение лица за извършване на научни из­
следвания, които са придобили образователна 
и научна степен „доктор“.
(5) Заявленията по ал. 2 и 4 могат да се 
подават и по електронен път по реда на Закона 
за електронното управление.
(6) След откриване на партидите по ал. 2 
и 3 данните и обстоятелствата, подлежащи на 
вписване, се подават за вписване от длъжностни 
лица, оторизирани представители за работа с 
регистъра. 
(7) Длъжностните лица по ал. 6 се определят 
със заповед на ръководителя на съответното 
висше училище, научна организация или фи­
нансираща организация, която се изпраща на 
изпълнителния директор на НАЦИД.
(8) Научните организации и висшите учи­
лища заявяват за вписване данните и обстоя­
телствата по чл. 4, 7, 8 и 9. Данните по чл. 5 
се извличат автоматизирано от регистъра по 
чл. 2а, ал. 1 от Закона за развитието на акаде­
мичния състав в Република България.
(9) За съвместни научноизследователски 
проекти на висши училища/научни организа­
ции и други организации данни в регистъра се 
подават само от координиращия партньор по 
проекта, а когато такъв няма – от партньора, 
посочен в споразумението за съвместен проект.
(10) Данните и обстоятелствата по чл. 6 се 
заявяват за вписване от оторизирано лице – ко­
ординиращата организация на инфраструктура­
та. Оторизирането става със заповед на ръко­
водителя на организацията, която се изпраща 
на изпълнителния директор на НАЦИД.
(11) Данните и обстоятелствата по чл. 11 се 
заявяват за вписване от длъжностните лица, 
оторизирани представители за работа с регис­
търа, от финансиращата конкурса организация.
(12) Лицата по чл. 14, ал. 1 имат право при 
необходимост да изискват прилагане на доку­
менти, които да удостоверят наличието на под­
лежащите на вписване данни и обстоятелства.
(13) Лицата по чл. 14, ал. 1 вписват служебно 
информацията по чл. 10 и 12.
Чл. 14. (1) Действията по вписване на данни­
те и обстоятелствата в регистъра се извършват 
от длъжностни лица, определени със заповед 
на изпълнителния директор на НАЦИД. 
Вписванията се извършват в 14-дневен срок от 
подаването на заявлението за вписване.
(2) Когато при разглеждане на заявлението и 
приложените към него документи длъжностните 
лица установят липса или непълнота на пред­
ставените документи, те писмено уведомяват 
заявителя да представи съответните документи 
и определят срок за представянето им, който 
не може да е по-кратък от 14 дни.
(3) До представяне на документите по ал. 2 
срокът по ал. 1 спира да тече.
(4) Вписване в регистъра се отказва при 
условията на чл. 83, ал. 1 от ЗННИИ.
(5) Технически грешки и непълноти във 
вписани данни и обстоятелства се отстраняват 
чрез ново вписване от длъжностните лица по 
ал. 1 след подаден сигнал.
(6) Сигнал за допусната техническа грешка 
или непълнота може да се подаде от учен или 
от длъжностно лице по ал. 1.
Чл. 15. За вписаните в регистъра обстоя­
телства може да се издаде удостоверение по 
искане на лицата по чл. 13, ал. 1.
ДОПЪЛНИТЕЛНА РАЗПОРЕДБА
§ 1. По смисъла на тази наредба „Иден­
тификационен номер“ е номер, еднозначно 
определящ в регистъра научна организация, 
финансираща организация, проект за науч­
ни изследвания или резултат/постижение от 
научно изследване, учен, конкурс, програма, 
тематичен приоритет, научна инфраструктура/
научен комплекс.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 2. Данните на научните организации, не­
подали заявление в срока и по реда на § 6 от 
преходните и заключителните разпоредби на 
Закона за насърчаване на научните изследвания 
и иновациите (ДВ, бр. 39 от 2024 г.), служеб­
но се деактивират от длъжностните лица по 
чл. 14, ал. 1.
§ 3. Наредбата се приема на основание чл. 81, 
ал. 2 от Закона за насърчаване на научните 
изследвания и иновациите.
Министър:
Красимир Вълчев
1541